bombman/thwiki-2026-super-clean-3k huggingface dataset:
แถบความถี่ 160 เมตร เป็นแถบความถี่ที่มีความถี่สูงกว่าความถี่ของวิทยุกระจายเสียง A.M. เล็กน้อย ซึ่งเป็นส่วนหนึ่งของแถบความถี่ปานกลาง (MF หรือย่อมาจาก Medium wave) แถบความถี่ 160 เมตรถูกจัดสรรให้กับกิจการวิทยุสมัครเล่น โดยทั่วไปแล้วแถบความถี่นี้จะมีความยาวคลื่นสูงสุด ที่อนุญาตให้กับนักวิทยุสมัครเล่นในหลาย ๆ ประเทศ ด้วยเหตุนี้ทำให้นักวิทยุสมัครเล่นเรียกแถบความถี่นี้ว่า Top Band การแพร่กระจายคลื่น แถบความถี่ 160 เมตร เป็นแถบความถี่ที่เหมาะกับการติดต่อสื่อสารในช่วงเวลากลางคืน การติดต่อในช่วงเวลากลางวันนั้นจะถูก ชั้นบรรยากาศ D-layer ดูดกลืนเอาไว้ ทำได้เพียงแค่การแพร่กระจายคลื่นแบบ ground-wave สามารถติดต่อได้ในระยะทางประมาณ 1,500 กิโลเมตร (สำหรับสถานีวิทยุที่ติดตั้งอย่างดี และส่งด้วยกำลังส่งสูงสุดเท่าที่กฎหมายอนุญาตให้ใช้ได้ คือ 1,500 วัตต์) ในช่วงเวลากลางคืนชั้นบรรยากาศ D-layer จะจางหายไปอย่างรวดเร็วทำให้การติดต่อสื่อสารรอบโลกด้วยแถบความถี่ 160 เมตร มีความเป็นไปได้มากขึ้น ด้วยการแพร่กระจายคลื่นแบบ F2 layer skip และ ducting สัญญาณรบกวนที่เกิดจากธรรมชาติ และเกิดจากมนุษย์ จะเป็นตัวจำกัดการติดต่อสื่อสาร เพราะว่าแถบความถี่นี้จะไวต่อสัญญาณรบกวนมาก ช่วงฤดูกาลที่เหมาะกับการติดต่อทางไกลสำหรับแถบความถี่ 160 เมตรก็คือฤดูหนาว ระบบสายอากาศสำหรับย่าน 160 เมตร ปัญหาหนึ่งของแถบความถี่ 160 เมตรนอกจากขนาดสายอากาศที่ใหญ่โตก็คือสัญญาณรบกวนอย่างมาก สำหรับการติดต่อแบบหวังผล เราใช้สายอากาศแค่ชุดเดียวอาจจะทำได้ยาก จำเป็นต้องมีการแยกสายอากาศระหว่างสายอากาศส่ง (Transmitting Antenna) และสายอากาศรับ (Receiving Antennas) โดยสายอากาศรับ อาจจะเป็นสายอากาศแบบ Beverage, 4-square, small loop และอื่น ๆ ก็ได้ สาเหตุที่ต้องแยกส่วนกันก็เพราะว่า ในส่วนของการรับ จำเป็นต้องมีการกำจัดสัญญาณรบกวนออกให้มากที่สุดเท่าที่จะทำได้ (อัตราการขยายของสายอากาศเป็นลบ) ส่วนการส่งสัญญาณจำเป็นต้องให้มีความแรงในการแพร่กระจายคลื่นมากที่สุด อ้างอิง http://www.arrl.org/propagation-of-rf-signals http://www.hs8jyx.com/html/cq160_2010.html http://www.w8ji.com/receiving.htm 160
เกิดปัญหาขึ้นบางอย่างครับ หมวดหมู่ที่เกี่ยวกับศาสนา ส่วนใหญ่จะใช้รูปแบบ 'ศาสนาXXX' แต่ก็มีบางหมวดหมู่ซึ่งเป็นหมวดหมู่ใหญ่ด้วยใช้ว่า 'XXXศาสนา' ได้แก่ พุทธศาสนา คริสต์ศาสนา ในขณะที่ศาสนาอื่นใช้รูปแบบ ศาสนาXXX ทั้งหมด อยากได้ความเห็นว่าเราควรตั้งชื่ออย่างไร พุทธศาสนา หรือ ศาสนาพุทธ คริสต์ศาสนา หรือ ศาสนาคริสต์ ทั้งสองชื่อมีที่ใช้ปะปนกันในหมวดหมู่ต่าง ๆ โดยข้อเท็จจริงแล้วข้อแรกเราสามารถสมาสเป็นพุทธศาสนาได้ แต่สมาสเป็นคริสต์ศาสนาไม่ได้ เพราะคริสต์มาจาก Christ มีสองแนวทางให้เลือกได้แก่ ตั้งชื่อโดยขึ้นต้นว่า 'ศาสนา' ทั้งหมด หรือ ให้บางชื่อลงท้ายว่า 'ศาสนา' (โดยเฉพาะพุทธศาสนา) จะได้เปลี่ยนให้เป็นไปในทางเดียวกัน หากเป็นไปได้อาจนำไปใช้กับชื่อบทความศาสนาต่าง ๆ ด้วยครับ หลักการนี้ไม่รวมถึงลัทธิต่าง ๆ เพราะโดยปกติจะขึ้นต้นด้วย 'ลัทธิ' อยู่แล้ว --octahedron80 23:20, 25 ตุลาคม 2553 (ICT) ประเด็นย่อยครับ ผมมีแนวคิดที่จะรวมหมวดหมู่ 'ศาสนา' กับหมวดหมู่ 'ลัทธิ' เข้าด้วยกันเป็น 'ศาสนาและลัทธิ' ไม่ทราบว่าเห็นด้วยหรือไม่ เพราะในภาษาอื่นถือว่าความหมายเหมือนกัน ใช้คำเดียวกันอธิบาย มีหมวดหมู่หนึ่งที่น่าสนใจ :en:Category:Religious faiths, traditions, and movements ซึ่งควรจะจับคู่กับหมวดหมู่ 'ศาสนาและลัทธิ' ที่จะตั้งขึ้นมาใหม่นี้ (หรือจะใช้ชื่ออื่น?) แต่ยังลังเลอยู่ว่า Religion จะกลายเป็นหมวดหมู่อะไร --octahedron80 23:32, 25 ตุลาคม 2553 (ICT) ---- ไม่มีปัญหาไม่ว่าจะเป็นรูปแบบ วิกิพีดียศาสนา หรือ ศาสนาวิกิพีเดีย เพราะต่างเป็นคำที่ถูกต้องใช้กันแพร่หลายทั้งสองแบบ (ไม่เหมือนจุฬาลงกรณ์มหาวิทยาลัย ใครไปกลับของเขาได้เป็นเรื่อง) อย่างไรก็ดีผมมีความโน้มเอียงไปทาง 'ศาสนาวิกิพีเดีย' มากกว่าเพราะดูเป็นกลาง และไม่เอนเอียงเลือกที่รักมักที่ชังกับบางศาสนา ซึ่งตรงนี้ถ้าจะใช้ ให้ใช้กับหมวดหมู่และการตั้งชื่อบทความ เพราะในเนื้อบทความนั้นบางทีอาจำเป็นต้องสลับรูปศัพท์เพื่อหลากคำ ทำให้บทความนอกจากได้เรื่องแล้วต้องได้รสด้วย (ยังมีคำอื่นๆ ที่ไม่ควรไปกลับของเขา เช่น วิกิพีดียจักร วิกิพีดียธรรม วิกิพีดียศักราช วิกิพีดียศาสนิกชน วิกิพีดียสถาน ฯลฯ) เห็นด้วยว่าควรรวมหมวดหมู่ตามวิกิพีเดียภาษาอังกฤษ เพราะเราไม่ได้มีโครงสร้างบทความที่แตกต่างออกไปมากนัก แต่ชื่อนั้นตามรูปศัพท์ Religious (faiths, traditions, and movements) จะแปลว่า.... (ความเชื่อ ประเพณี และขบวนการ) ทางศาสนา การใช้คำว่า ลัทธิ นั้น ปัจจุบันมีความหมายแฝงเชิงลบ (negative connotation) ในภาษาไทย (อาจจะในภาษาอังกฤษด้วย) ถ้าจะรักษาความเป็นกลาง อาจต้องหลีกเลี่ยงหน่อย จะใช้ชื่ออื่นๆ ที่สื่อความเดียวกันสำหรับหมวดหมู่ใหม่นี้ก็ไม่ขัดข้องครับ เชิญเสนอความเห็นกันต่อไป --taweethaも 05:15, 26 ตุลาคม 2553 (ICT) ผมคิดว่า ศาสนา... กับ ...ศาสนา แบบหลังใช้ได้เพราะเป็นการสมาสหรือสนธิคำครับ แต่ก็เห็นด้วยกับอย่างแรกมากกว่า เพราะไม่ต้องมีการสมาส-สนธิ ส่วนหมวดหมู่ 'ศาสนา' น่าจะเป็น subset ของหมวดหมู่ลัทธิครับ --Horus พูดคุย 17:18, 26 ตุลาคม 2553 (ICT) เห็นด้วยกับข้อ 1 ครับ ใช้มาตรฐานเดียวกันหมด ยุติธรรมดีครับ -- มารวย บางสิม คุยกับสหายแมว 17:56, 27 ตุลาคม 2553 (ICT) ---- นานแล้วไม่มีความเห็นอื่นเพิ่มเติม งั้นขอสรุปว่าให้ใช้ ศาสนาX ทั้งหมดนะครับ ต่อไปนี้จะใช้บอตดำเนินการเปลี่ยนชื่อทั้งหมด ส่วนการยุบหรือสร้างหมวดหมู่ยังสรุปไม่ได้ --octahedron80 14:18, 12 พฤศจิกายน 2553 (ICT)
เฉิน เป็นตระกูลหนึ่งของชาวจีนอพยพที่ใช้มากที่สุดในประเทศไทย และ ใช้เป็นอันดับที่ 3 ของจีน และ ไต้หวัน และเป็นหนึ่งในห้าตระกูลของผู้ใช้มากที่สุดในโลก จะต่างกันแค่ตามกลุ่มสำเนียงภาษาที่อพยพมา พบในประเทศไทย คือ ตัน (ฮกเกี้ยน) ตั้ง (แต้จิ๋ว) ฉั่น (กวางตุ้ง) ด่าน (ไหหลำ) ประวัติ ซุ่นเต้ (舜帝）ของราชวงศ์ซาง （商）ซึ่งได้ล่มสลายไปแล้ว จนได้พบกุยหม่าน (妫满) ซึ่งเป็นทายาทสืบสกุลของซุ่นเต้ อู่อ๋องจึงได้ยกลูกสาวให้แต่งงานกับเขา และแต่งตั้งให้เป็นขุนนางปกครองเมืองเฉิน (ปัจจุบันคืออำเภอฮ่วยหยัง(淮阳)ในมณฑลเหอหนาน) เพื่อให้เฝ้าสุสานของซุ่นดี้ เมื่อกุยหม่านเสียชีวิต ได้รับพระราชทานนามว่า เฉินหูกง (陈胡公) ตระกูลเฉินยังมีที่มาอีกหลายทาง สันนิษฐานว่าสายหนึ่งมาจากสมัยแคว้นเว่ย์เหนือ (北魏）ยุคสามก๊กที่มากจากคนตระกูลอื่นเปลี่ยนนามสกุลเป็นเฉิน ส่วนอีกสายหนึ่งมาจากประเทศอันหนาน (ประเทศเวียดนามในปัจจุบัน) โดยกษัตริย์ของอันหนานแห่งสกุลเฉิน ซึ่งชนรุ่นหลังของเขาก็อยู่ในสกุลเฉินสืบต่อมา การออกเสียงในสำเนียงอื่น ตระกูล ภาษา/สำเนียง โรมัน ใช้ใน พบในภูมิภาค เฉิน ภาษาจีน Chen ชาวจีนส่วนใหญ่ ,มาเลเซีย,สิงคโปร์,สหรัฐอเมริกา,ฮ่องกง,มาเก๊า,ไหหลำ ฉั่น ภาษากวางตุ้ง Chan ชาวกวางตุ้ง,ชาวแคะ มาเลเซีย,สิงคโปร์,สหรัฐอเมริกา,ไทย,ฮ่องกง,มาเก๊า,ไหหลำ,อินโดนีเซีย ฉิน สำเนียงแคะ Chin ชาวแคะ มาเลเซีย,สิงคโปร์,สหรัฐอเมริกา,ฮ่องกง,มาเก๊า,ไหหลำ ตัน ภาษาฮกเกี้ยน Tan ชาวฮกเกี้ยน,ชาวแต้จิ๋ว(บางส่วน),ชาวไหหลำ มาเลเซีย,สิงคโปร์,สหรัฐอเมริกา,ไทย,อินโดนีเซีย,ฮ่องกง ด่าน สำเนียงไหหลำ Dan ชาวไหหลำ ไหหลำ, ไทย, เวียดนาม, มาเลเซีย, สิงคโปร์, อินโดนีเซีย จิน ภาษาเกาหลี Jin ชาวเกาหลี เกาหลี ตั้ง สำเนียงแต้จิ๋ว Tang ชาวแต้จิ๋ว มาเลเซีย,สิงคโปร์,สหรัฐอเมริกา,ไทย,กัมพูชา,ลาว,เวียดนามอินโดนีเซีย ติง ภาษาฮกจิว Ting,Ding ชาวฮกจิว อินโดนีเซีย,สิงคโปร์,มาเลเซีย,ฟิลิปปินส์ เซน ภาษาง่อ Zen - - เจิ่น ภาษาเวียดนาม Trần ชาวเวียดนาม เวียดนาม ในประเทศไทย ในประเทศไทยพบมากที่สุดคือ แซ่ตั้ง อาศัยอยู่ตามภาคกลางของไทยซึ่งเป็นชาวแต้จิ๋ว ส่วน แซ่ตัน เป็นนามสกุลที่บรรพชนชาวฮกเกี้ยนใช้ พบมากที่สุดในภูเก็ต และ ภาคใต้ของไทย และ เป็นแซ่ที่เก่าแก่และใช่มากที่สุดอันดับ 1 ของภูเก็ต แซ่ฉั่น จะไม่ค่อยพบเห็นตระกูลนี้มากในไทยมีบรรพชนมาจากมณฑลกวางตุ้งจะพบมากบริเวณภาคใต้ของไทยและจังหวัดภูเก็ต ส่วนภาคกลางและกรุงเทพมหานครจะพบผู้ใช้แซ่นี้ได้ยาก ศาลเจ้าประจำตระกูล ศาลเจ้าแสงธรรม จังหวัดภูเก็ต เป็นศาลประจำตระกูลเฉินสายฮกเกี้ยน หรือ แซ่ตัน ประดิษฐานเทพเจ้าอ๋องซุ่นต่ายส่าย และ ตันเซ่งอ๋อง ศาลเจ้าตั้งเสี่ยอ้วง อำเภอหาดใหญ่ จังหวัดสงขลา ศาลเจ้าแซ่ตัน ตำบลปากน้ำกระแส อำเภอแกลง จังหวัดระยอง ตัวละครในบันเทิงคดี เฉินเจิน (Chen Zhen) - ตัวละครจากเรื่องเฉินเจิน หน้ากากฮีโร่ เชน ลอว์ (Chen Law) - ตัวละครจากเรื่องไดโนมาสเตอร์ ไค เชน (Kai Chen) - ตัวละครจากเรื่องพาวเวอร์เรนเจอร์ ลอสท์ กาแล็คซี่ จิง-เมอิ เฉิน (Jing-Mei Chen) - ตัวละครจากเรื่องอีอาร์ (ภาพยนตร์ชุดทางโทรทัศน์) โอลิเวอร์ 'โอลลี่' เฉิน (Oliver 'Ollie' Chen) - ตัวละครจากเรื่องเดอะ โกสต์ แอนด์ มอลลี่ แมคกี จูนิเปอร์ 'จูน' เฉิน (Juniper 'June' Chen) - ตัวละครจากเรื่องเดอะ โกสต์ แอนด์ มอลลี่ แมคกี เอสเธอร์ เฉิน (Esther Chen) - ตัวละครจากเรื่องเดอะ โกสต์ แอนด์ มอลลี่ แมคกี รูเบน เฉิน (Ruben Chen) - ตัวละครจากเรื่องเดอะ โกสต์ แอนด์ มอลลี่ แมคกี เฉิน ยวี่ฟา (Chen Yuifa) - ตัวละครจากเรื่องพอได้เกิดใหม่เป็นองค์ชายลําดับที่เจ็ด ก็เพื่อเรียนเวทให้สนุก ฉ
วัดไผ่ค่อมรัตนาราม ตั้งอยู่ที่ 76 หมู่ที่ 1 ตำบลปากโทก อำเภอเมืองพิษณุโลก จังหวัดพิษณุโลก สังกัดมหานิกาย คณะสงฆ์ภาค ๕ ถนนสายพิษณุโลก-แควน้อย ติดกับแม่น้ำแควน้อย ก่อนถึงแม่น้ำน่าน ประมาณ 500 เมตร กำเนิดเกิดขึ้นเมื่อ พ.ศ. 2400 จากที่เคยเป็นป่าไผ่ และได้รับการพัฒนามาโดยตลอดตั้งแต่อดีตเจ้าอาวาส คือหลวงพ่อเขียน และพระครูนวการโกวิท (หลวงพ่อแพร) วัดไผ่ค่อมฯแห่งนี้ยังมีพระพุทธรูปปูนปั้นสมัยสุโขทัย (ตามคำบอกเล่า) องค์ใหญ่นามว่า 'หลวงพ่อโต' ศักดิ์สิทธิ์มาก ปัจจุบันก็ยังมีการพัฒนาวัดให้มีความเจริญขึ้นไปเรื่อยๆโดยมี เจ้าอาวาสปัจจุบันคือ พระครูรัตนเวฬุวัน เจ้าอาวาส และ เจ้าคณะตำบลปากโทก เดิมที่เรียกกันว่า วัดชายค่อม และ ต่อมาได้เปลี่ยนใหม่เป็นวัดไผ่ค่อมรัตนาราม ตามชื่อหมู่บ้าน เหตุลักทรัพย์ วันที่ 18 ตุลาคม พ.ศ. 2552 ตำรวจสถานีตำรวจภูธรเมืองพิษณุโลกได้รับแจ้งว่ามีเหตุคนร้ายลักทรัพย์ภายในวัด โดยพบว่าบริเวณลูกกรงเหล็กดัดข้างศาลาการเปรียญของวัดถูกคนร้ายงัดจนหักหลายซี่ ได้ขโมยเอาเครื่องขยายเสียง พร้อมมิกซ์ขยายเสียง 2 ตัว ไมโครโฟน 1 ตัว และเงินกองกฐินรับบริจาคมูลค่าไม่ต่ำกว่า 1,000 บาท มูลค่าความเสียหายรวมทั้งสิ้น 4 หมื่นบาท เจ้าอาวาสวัดระบุว่า เมื่อปี พ.ศ. 2551 ทางวัดได้เกิดเหตุลักทรัพย์ภายในวัดมาแล้ว 4 ครั้ง จน้องมีมาตรการติดเหล็กดัดลูกกรงป้องกันคนร้าย แต่ก็ถูกงัดอีก อ้างอิง ไผ่ค่อมรัตนาราม
วัดหนองตาโชติ ตั้งอยู่ที่เลขที่ 173 หมู่ 5 ตำบลวังทองแดง อำเภอเมืองสุโขทัย จังหวัดสุโขทัย เป็นวัดชนิดวัดราษฎร์ สังกัดคณะสงฆ์มหานิกาย ในอดีตเป็นวัดที่พระครูประโชติสันติธรรม (หลวงพ่อประเสริฐ) ที่ดำรงตำแหน่งเจ้าอาวาส ตั้งแต่ พ.ศ. 2495 เถรคณาจารย์ทางด้านวิทยาคมที่มีความเชียวชาญทางด้านว่านนานาชนิดที่มาจัดสร้างเป็นวัตถุมงคลให้กับศิษย์ไปใช้ป้องกันคุณไสย์และสัตว์มีเขี้ยวงา ประวัติ วัดหนองตาโชติ สร้างขึ้นตั้งแต่ประมาณ พ.ศ. 2460 มีนามตามชื่อบ้าน โดยมีนายจันทร์ อินปาน เป็นผู้นำในการสร้างวัด และนายเชย นางเล็ก อ่อนบุญเป็นผู้บริจาคที่ดินในการจัดสร้าง ได้รับพระราชทานวิสุงคามสีมา เมื่อวันที่ 17 กุมภาพันธ์ 2497 พื้นที่ตั้งวัดเป็นที่ราบลุ่มมีที่นาล้อมรอบ อาคารเสนาสนะต่าง ๆ มีอุโบสถกว้าง 18 เมตรยาว 20 เมตร สร้าง พ.ศ. 2507 ศาลาการเปรียญกว้าง 18.50 เมตร ยาว 36 เมตร ที่ตั้ง วัดหนองตาโชติ ตั้งอยู่ชนบทเป็นที่ราบลุ่มมีที่นาล้อมรอบ มีที่ดินตั้งวัด จำนวน 12 ไร่ 2 ตารางวา ทิศเหนือติดกับคลองสาธารณะที่เชื่อมระหว่างบ้านสวนกับอำเภอศรีสำโรง ทิศตะวันออกติดกับโรงเรียนวัดหนองตาโชติ ด้านทิศใต้ติดกับถนนสาธารณะและสถานีอนามัย ทิศตะวันตกหมู่บ้าน ลำดับเจ้าอาวาส ลำดับเจ้าอาวาสวัดหนองตาโชติ ต.วังทองแดง อ.เมืองสุโขทัย จ.สุโขทัย ที่ รายนาม/สมณศักดิ์ ตำแหน่ง เริ่มวาระ สิ้นสุดวาระ 1 พระครูประโชติสันติธรรม (ประเสริฐ จิตฺตสนฺโต) พระอุปัชฌาย์,อดีตเจ้าคณะตำบลวังทองแดง พ.ศ. 2495 พ.ศ. 2538 เกจิสุโขทัย 2 พระครูพิพิธพัฒนวิธาน (ออด กวิวํโส) พระอุปัชฌาย์,เจ้าคณะตำบลวังทองแดง พ.ศ. 2538 ปัจจุบัน อ้างอิง หนองตาโชติ
กรัมแมน จี-111 อัลบาทรอสส์ เรือบินสะเทินน้ำสะเทินบกของสายการบินชาล์กส์นำเครื่องลงที่อ่าวไมอามีในเดือนมีนาคม ค.ศ. 1987 เครื่องบินทะเล หรือ เครื่องบินน้ำ เป็นอากาศยานปีกตรึงที่สามารถนำเครื่องขึ้นและลงบนน้ำได้ เครื่องบินทะเลที่สามารถนำเครื่องขึ้นและลงในสนามบินได้ถือเป็นชนิดย่อยของเครื่องบินทะเลเรียกว่าอากาศยานสะเทินน้ำสะเทินบก (amphibian aircraft) เครื่องบินทะเลและอากาศยานสะเทินน้ำสะเทินบกยังแบ่งได้อีก 2 ชนิดตามลักษณะบนพื้นฐานของเทคโนโลยีคือ เครื่องบินทุ่นลอยน้ำ (floatplane) และ เรือบิน (flying boat) บางครั้งเครื่องบินทะเลก็เรียกว่า hydroplane ชนิด เครื่องบินทะเลสามารถแบ่งได้ออกเป็น 2 ชนิดคือ เครื่องบินทุ่นลอยน้ำ และ เรือบิน เครื่องบินทุ่นลอยน้ำ มีโป๊ะหรือทุ่นลอยยาวเรียวติดอยู่ใต้ส่วนลำตัวเครื่องบิน ปกติมี 2 ทุ่นแต่ก็อาจมีแบบอื่นอีก มีเพียง 'โป๊ะ' เท่านั้นในเครื่องบินทุ่นลอยน้ำทั่วไปที่สัมผัสกับน้ำ ลำตัวเครื่องบินจะยังคงอยู่เหนือน้ำ เครื่องบินขนาดเล็กบางลำสามารถดัดแปลงให้กลายเป็นเครื่องบินทุ่นลอยน้ำได้เพราะเครื่องบินทุ่นลอยน้ำโดยทั่วไปก็เป็นเครื่องบินขนาดเล็กอยู่แล้ว เครื่องบินทุ่นลอยน้ำมีข้อจำกัดในความสามารถโดยไม่สามารถเผชิญกับคลื่นที่สูงกว่า 12 นิ้ว (0.31 เมตร) ได้ โป๊ะก็จะถูกเพิ่มเข้าไปในน้ำหนักเครื่องบินเปล่าและสัมประสิทธิ์ของแรงดัน เป็นผลให้ความสามารถในการบรรทุกลดลง ไต่ความสูงช้า และ ความเร็วลดลง เครื่องบินทุ่นลอยน้ำ เรือบิน ส่วนที่ลอยน้ำหลักๆก็คือส่วนลำตัวเครื่องบิน ที่มีความสามารถคล้ายกับตัวเรือเมื่ออยู่ในน้ำ เรือบินส่วนมากกมักมีโป๊ะเล็กๆติดอยู่ที่ปีกเพื่อความสมดุล เครื่องบินทะเลขนาดเล็กไม่จำเป็นต้องเป็นเครื่องบินทุ่นลอยน้ำทั้งหมด แต่เครื่องบินทะเลขนาดใหญ่ทั้งหมดจะเป็นเรือบิน น้ำหนักที่มากกว่าจะมีส่วนช่วยลำตัวเครื่องบินให้ลอยน้ำ คำว่า 'seaplane' มักใช้แทน 'floatplanes' ในภาษาอังกฤษแบบอังกฤษ แต่ในบทความนี้ทั้ง flying boats และ floatplanes ซึ่งเป็นชนิดของเครื่องบินทะเล ใช้ตามความนิยมแบบอเมริกา อากาศยานสะเทินน้ำสะเทินบกสามารถนำเครื่องขึ้นและลงได้ทั้งบนทางวิ่งและในน้ำ เครื่องบินทะเลที่แท้จริงนั้นจะนำเครื่องขึ้นและลงได้ในน้ำเท่านั้น มีทั้ง เครื่องบินทุ่นลอยน้ำและเรือบินที่เป็นอากาศยานสะเทินน้ำสะเทินบก รวมทั้งยังมีลูกผสมด้วย ตัวอย่างเช่น เครื่องบินทุ่นลอยน้ำที่พับเก็บทุ่นได้ เครื่องบินทะเลสมัยใหม่มักเป็นอากาศเบา สะเทินน้ำสะเทินบก และเป็นแบบเครื่องบินทุ่นลอยน้ำ อ้างอิง
หมู่บ้านป่ารังงาม เป็นหมู่บ้านในอำเภอด่านขุนทด จังหวัดนครราชสีมา ประวัติ ในอดีต บริเวณบ้านป่ารังงามเป็นป่ารก มีแต่สัตว์ดุร้ายมากมาย ต่อมามีชาวบ้านไทอีสานจากบ้านรังงาม อำเภอจัตุรัส จังหวัดชัยภูมิ เข้ามาตั้งถิ่นฐาน ต่อมามีชาวบ้านทั้งจากอำเภอด่านขุนทด จังหวัดนครราชสีมา อำเภอพล จังหวัดขอนแก่น และพื้นที่อื่น ๆ เข้ามาอยู่อาศัยจำนวนหลายครอบครัว ต่อมาชาวบ้านจึงคิดตั้งหมู่บ้าน แรกเริ่มก่อตั้ง หมู่บ้านป่ารังงาม คือ หมู่ที่ 16 ตำบลตะเคียน อำเภอด่านขุนทด จังหวัดนครราชสีมา วันที่ 9 พฤศจิกายน พ.ศ. 2514 ตำบลหินดาด แยกออกจากตำบลตะเคียน อำเภอด่านขุนทด จังหวัดนครราชสีมา จึงถูกโอนมาเป็นหมู่ที่ 8 ตำบลหินดาด วันที่ 30 สิงหาคม พ.ศ. 2526 ตำบลห้วยบง แยกออกจากตำบลหินดาด อำเภอด่านขุนทด จังหวัดนครราชสีมา จึงถูกโอนมาเป็นหมู่ที่ 3 ตำบลห้วยบง จนถึงปัจจุบัน ที่มาของชื่อ เนื่องจากในอดีตบริเวณที่ตั้งหมู่บ้านมีต้นรังขึ้นอยู่มาก เป็นป่าเป็นดงอยู่สวยงาม จึงเรียกว่า บ้านป่ารังงาม อาณาเขต ทิศเหนือ ติดต่อกับ อ่างเก็บน้ำห้วยปราสาทใหญ่ และหมู่บ้านโปร่งใหญ่ หมู่ที่ 20 ตำบลห้วยบง ทิศตะวันออก ติดต่อกับ บ้านกุดพญา บ้านนาโคก ตำบลหินดาด และบ้านหนองกราดน้อย หมู่ที่ 2 ตำบลห้วยบง ทิศใต้ ติดต่อกับ บ้านหินทราย (บ้านหินดาดน้อย) บ้านฝายหลวง ตำบลวังโรงใหญ่ อำเภอสีคิ้ว ทิศตะวันตก ติดต่อกับ บ้านโปร่งใหญ่ หมู่ที่ 20 ตำบลห้วยบง อำเภอด่านขุนทด และบ้านวังราง ตำบลวังโรงใหญ่ อำเภอสีคิ้ว ประชากร ;ไทยโคราช ชาวไทย หรือไทยโคราช เป็นกลุ่มประชากรที่มากเป็นอันดับ 2 ของหมู่บ้าน ซึ่งส่วนมากจะอาศัยอยู่ที่คุ้มทางทิศตะวันออกของหมู่บ้าน ส่วนมากอพยพมาจากตัวอำเภอด่านขุนทด อำเภอสีคิ้ว อำเภอสูงเนิน จังหวัดนครราชสีมา ;ชาวอีสาน ชาวลาว หรือชาวอีสาน เป็นกลุ่มประชากรที่มากที่สุดในหมู่บ้าน ซึ่งส่วนมากจะอาศัยอยู่ที่คุ้มทางทิศตะวันตกของหมู่บ้าน ชาวอีสานในหมู่บ้านป่ารังงามได้มีการอพยพมาจากหลายแห่ง เช่น อำเภอบัวใหญ่ อำเภอประทาย จังหวัดนครราชสีมา อำเภอพล อำเภอชุมแพ จังหวัดขอนแก่น อำเภอเมืองชัยภูมิ อำเภอจัตุรัส อำเภอเนินสง่า จังหวัดชัยภูมิ หมู่บ้านป่ารังงาม มีประชากรทั้งหมด 578 คน แบ่งเป็น ชาย 296 คน หญิง 282 คน ข้อมูล ณ สิ้นปี 2564 รายชื่อผู้ใหญ่บ้าน +รายชื่อผู้ดำรงตำแหน่งผู้ใหญ่บ้านบ้านป่ารังงาม ชื่อ วาระการดำรงตำแหน่ง หมายเหตุ นายจันหล้า พลฤทธิ์ พ.ศ. 24**–25** นายคูณ เผือดนอก พ.ศ. 25**–2546 ถึงแก่กรรม นายมงคล พรมมะลัง พ.ศ. 2546–2549 หมดวาระ นายสมโภชน์ หวานน้ำ พ.ศ. 2549–2553 หมดวาระ นายทองหนัก ภูมิโคกรักษ์ พ.ศ. 2553–2562 ครั้งที่ 1 ลาออก นายบุญมี พาละแพน พ.ศ. 2562–2563 ถึงแก่กรรม นายทองหนัก ภูมิโคกรักษ์ พ.ศ. 2563–ปัจจุบัน ครั้งที่ 2 การศึกษา โรงเรียนบ้านป่ารังงาม (อนุบาล ถึง ประถมศึกษาปีที่ 6) ศูนย์พัฒนาเด็กเล็กโรงเรียนบ้านป่ารังงาม สถานที่สำคัญ ;วัด สำนักสงฆ์บ้านป่ารังงาม วัดป่าฌงโคสามัคคีธรรม ;แหล่งทรัพยากรธรรมชาติ อ่างเก็บน้ำห้วยปราสาทใหญ่ ป่าชุมชนบ้านป่ารังงาม-ฝายหลวง 1152 ไร่ ;สถานที่สาธารณะอื่น ๆ ศาลาประชาคมกลางหมู่บ้าน อ้างอิง บ้านป่ารังงาม ป่ารังงาม
เรือประจัญบานยามาโตะตกอยู่ภายใต้การโจมตี เกิดไฟไหม้อย่างหนักที่ท้ายเรือบริเวณโครงสร้างส่วนบน และจมต่ำลงไปกว่าแนวน้ำซึ่งเกิดเพราะความเสียหายจากตอร์ปิโด ปฏิบัติการเท็งโง เป็นปฏิบัติการทางทะเลหลักครั้งสุดท้ายของกองทัพเรือจักรวรรดิญี่ปุ่นในสงครามมหาสมุทรแปซิฟิกของสงครามโลกครั้งที่สอง ปฏิบัติการเท็งโงยังมีชื่อเรียกอื่นอีกว่า ปฏิบัติการสรวงสวรรค์ และเท็ง-อิชิ-โง ในเดือนเมษายน ค.ศ. 1945 เรือประจัญบานยามาโตะของญี่ปุ่น ซึ่งเป็นเรือประจัญบานที่ใหญ่ที่สุดในโลก พร้อมเรือรบของญี่ปุ่นลำอื่นๆอีก 9 ลำ ได้แล่นออกจากญี่ปุ่นเพื่อการโจมตีฆ่าตัวตายต่อกองกำลังฝ่ายสัมพันธมิตรที่กำลังสู้รบในยุทธการโอะกินะวะ กองกำลังของญี่ปุ่นถูกโจมตียับยั้งและโดนทำลายเกือบจะทั้งหมดด้วยเรือบรรทุกอากาศยานและอากาศยานบนเรือของสหรัฐก่อนที่จะเดินทางถึงเกาะโอะกินะวะ ยามาโตะและเรือรบอีก 5 ลำอับปางลงในยุทธนาวีนี้ ยุทธนาวีดังกล่าวได้แสดงให้เห็นถึงอำนาจความยิ่งใหญ่ทางอากาศของสหรัฐในสงครามมหาสมุทรแปซิฟิกเมื่อสงครามมาถึงขั้นนี้ ตลอดจนเรือผิวน้ำที่ถูกโจมตีได้ง่ายเมื่อปราศจากการคุ้มกันทางอากาศ ยุทธนาวีดังกล่าวยังได้แสดงถึงความสมัครใจของญี่ปุ่นที่จะเสียสละชาวญี่ปุ่นจำนวนมากในความพยายามที่สิ้นหวังที่จะชะลอการรุกคืบสู่แผ่นดินแม่ญี่ปุ่นของฝ่ายสัมพันธมิตร ...อ่านต่อ...
SDMA (Space-Division Multiple Access or Spatial Division Multiple Access) เป็น MIMO (Multiple-Input and Multiple-Output, a multiple antenna schematic architecture) ซึ่งยึดเอาสถาปัตยกรรมการสื่อสารเครือข่ายไร้สายเป็นหลัก ที่เหมาะสมสำหรับเครือข่าย Ad - Hoc บนมือถือ ซึ่งจะช่วยให้เข้าถึงช่องทางการสื่อสารโดยการระบุตำแหน่งของผู้ใช้และการสร้าง one-to-one mapping ระหว่างการแบ่ง bandwidth ของเครือข่ายกับตำแหน่งที่ตั้งของพื้นที่ ที่ระบุ SDMA เป็นการแบ่งพื้นที่การให้บริการซึ่งสามารถทำได้หลายหลากรูปแบบ เช่น การใช้เครื่องอ่านและสายอากาศหลาย ๆ ชุดเรียงกันในลักษณะของ Array ซึ่งเหมาะสำหรับงานประยุกต์ที่ต้องการพื้นที่บริการที่กว้างหรืออีกแบบหนึ่งคือการใช้เครื่องอ่านที่มีสายอากาศแบบปรับทิศทางได้ ซึ่งจะทำให้พื้นที่การอ่านเปลี่ยนแปลงไปในตำแหน่งต่าง ๆ ตามที่กำหนด เทคนิคนี้จะใช้รูปแบบที่แตกต่างกันของช่องแบ่งพื้นที่และเป็นเทคนิคที่ช่วยให้ผู้ใช้หลายคนสามารถรับส่ง สื่อสาร แลกเปลี่ยนข้อมูลพร้อมกัน ๆ โดยผ่านช่องความถี่เดียวกันได้ ซึ่งเทคนิคดังกล่าวนี้สามารถช่วยให้รองรับปริมาณผู้ใช้งานที่มากยิ่งขึ้น ตัวอย่างเช่นในดาวเทียมโดยใช้เสาอากาศหลายเสาคานแต่ละเชื้อเพลิงที่ภูมิภาคต่าง ๆ ของผิวโลก ส่วนต่าง ๆ ของสถานีภาคพื้นดินซึ่งในเวลาเดียวกันแม้ว่าจะทำงานโดยใช้ความถี่ เดียวกันระหว่างพวกเขาจะไม่รบกวน Space Division Multiple Access (SDMA) ยังเป็นวิธีการเพิ่มช่องทางความสามารถได้ความถี่กลับมาใช้ใช้เต็มของทรัพยากร ความถี่ SDMA ยังอื่น ๆ วิธีการเข้าถึงหลายกันทำให้รวมกันหลายเทคนิคเช่นอากาศกองรหัสแยกเข้าหลาย (SD - CDMA) สถาปัตยกรรม SDMA ยังสามารถตั้งค่าปรับแต่งและนำไปประยุกต์ใช้ในสถาปัตยกรรมต่าง ๆ ได้อีก ส่วนมากจะนำไปประยุกต์ในสถาปัตยกรรม Mobile Communications ที่เรารู้จักกันดี เช่น CDMA (Code Division Multiple Access), TDMA (Time Division Multiple Access) และ FDMA (Frequency Division Multiple Access) วัตถุประสงค์หลักของสถาปัตยกรรม SDMA คือ สามารถกำหนดให้เพิ่มหรือลดความสามารถของ self-starting (เริ่มต้นทำงานด้วยตัวมันเองได้), self-maintaining (การดูแลรักษาได้ด้วยตัวเอง), และ self-regulating (การกำกับด้วยตัวเอง) ได้ตามสภาพแวดล้อมของเครือข่ายการสื่อสารแบบไร้สาร โดยทั่วไปแล้วสถาปัตยกรรม SDMA ยังมีความสามารถในการ collision-free (ไม่มีการชนกันของข้อมูล) ในการเข้าถึงช่องสัญญาณการสื่อสารแบบไร้สายและยังมีคุณลักษณะของ delay-bounded (การสื่อสารอย่างมีขอบเขตการ delay) ที่มีคุณภาพแบบ real time สำหรับแอปพลิเคชันที่มีความ sensitive (อ่อนไหว) กับเรื่องการ delay ของสัญญาณ ในระบบเครือข่ายโทรศัพท์เคลื่อนที่, SDMA จะมีคุณสมบัติในการระบุตำแหน่งที่ตั้งในพื้นที่ของโทรศัพท์ปลายทาง, เครื่องมือและอุปกรณ์สื่อสารที่มีอยู่ในพื้นที่นั้น โดยจะมีการเพิ่มประสิทธิภาพในการใช้งาน Network bandwidth ซึ่งจะแตกต่างจากระบบเครือข่ายโทรศัพท์เคลื่อนที่แบบเดิมที่จะมีสถานีศูนย์กลางเป็นตัวเชื่อมโยง แผ่กระจายสัญญาณไปในทุกทิศทางในพื้นที่ โดยที่ไม่รู้ว่าในสถานที่นั้นจะมีอุปกรณ์สื่อสารเคลื่อนที่หรือไม่ ซึ่งสถาปัตยกรรม SDMA จะเป็นการใช้ช่องทาง (channel) ของคลื่นสัญญาณวิทยุบนพื้นฐานของตำแหน่งอุปกรณ์มือถือ ด้วยวิธีนี้สถาปัตยกรรม SDMA ไม่เพียงแต่จะป้องกันเรื่องคุณภาพของสัญญาณแล้ว ยังป้องกันคลื่นเสียงที่ก่อให้เกิดการรบกวนและการเสื่อมสภาพของสัญญาณที่มาจากบริเวณพื้นที่ ที่อยู่ติดกัน แต่อย่างไรก็ตาม SDMA ยังช่วยป้องกันการซ้ำซ้อนของสัญญาณในพื้นที่ที่ไม่มีอุปกรณ์โทรศัพท์เคลื่อนที่ใช้งานอยู่หรือไม่มีอยู่ในบริเวณนั้น
กกคมบางกลม หรือ หญ้าก้ามกุ้ง เป็นพืชใบเลี้ยงเดี่ยวอยู่ในวงศ์กก มีอายุขัยหลายปี ลักษณะลำต้นเป็นกอ ตั้งตรง สูง 15-50 เซนติเมตร ปลายลำมีขนคายมือ กาบใบโอบปิดลำรูปทรงกระบอกยาว 3-7 เซนติเมตร มีเหลี่ยมและสันชัดเจน ใบรูปหอกหรือรูปแถบ กว้าง 3-8 มิลลิเมตร ยาว 10-100 เซนติเมตร เนื้อหยาบ ผิวใบและขอบใบมีขนคายมือ ดอกของกกคมบางกลมออกเป็นช่อกระจุก มีช่อดอกย่อย 1-5 ช่อ กระจุกดอกย่อยรูปไข่หรือรูปรี กว้างประมาณ 3 มิลลิเมตร ยาว 5-12 มิลลิเมตร มีสีเขียวเข้ม กาบช่อย่อยแผ่นเนื้อหยาบ รูปรี เรียงสลับบนแกนช่อย่อย ปลายเป็นหนามแหลมยาวประมาณ 3 มิลลิเมตร มีเกสรเพศผู้ 6 อัน ส่วนผล มีลักษณะเป็นรูปไข่กลับหรือรูปรี มีผิวเกลี้ยงเป็นคลื่น ขยายพันธุ์โดยใช้เมล็ด กกคมบางกลมพบได้ในที่โล่งน้ำขังตื้นๆ ริมบึง หรือตามชายฝั่ง รวมถึงพบได้ในทุ่งนา พืชชนิดนี้กระจายพันธุ์ทั่วไปตั้งแต่เขตร้อนในทวีปแอฟริกา เอเชียใต้ เช่น ประเทศอินเดีย ภูมิภาคเอเชียตะวันออกเฉียงใต้ ตอนใต้ของประเทศจีนและญี่ปุ่น ไปจนถึงประเทศออสเตรเลีย ชื่อพ้อง ชื่อพ้องของกกคมบางกลม มีดังนี้ ชื่อพ้อง Fuirena ciliaris apetala (Wingf.) Fuirena glomerata (Lam.) Fuirena rottboellii (Nees) Scirpus ciliaris (L.) อ้างอิง กกคมบางกลม
อักษรย่อและคำเรียกที่ใช้ในบทความนี้ คํ า ห ม า ย ถึ ง คู่ ค ว า ม ผู้ถูกร้อง พรรคประชาธิปัตย์ ผู้ร้อง นายทะเบียน ศ า ล รั ฐ ธ ร ร ม นู ญ ชัช ชัช ชลวร ชุติมา ชุติมา แสนสินรังสี จรัญ จรัญ ภักดีธนากุล จรูญ จรูญ อินทจาร เฉลิมพล เฉลิมพล เอกอุรุ ตุลาการ ตุลาการศาล นุรักษ์ นุรักษ์ มาประณีต บุญส่ง บุญส่ง กุลบุปผา พสิษฐ์ พสิษฐ์ ศักดาณรงค์ วสันต์ วสันต์ สร้อยพิสุทธิ์ ศาล ศาลรัฐธรรมนูญ สุพจน์ สุพจน์ ไข่มุกด์ อุดมศักดิ์ อุดมศักดิ์ นิติมนตรี ค ณ ะ ก ร ร ม ก า ร ก า ร เ ลื อ ก ตั้ ง กกต. คณะกรรมการการเลือกตั้ง กองทุนฯ กองทุนเพื่อการพัฒนาพรรคการเมือง นายทะเบียน นายทะเบียนพรรคการเมือง สดศรี สดศรี สัตยธรรม อภิชาต อภิชาต สุขัคคานนท์ อิศระ อิศระ หลิมศิริวงษ์ รั ฐ ส ภ า เกียรติ์อุดม เกียรติ์อุดม เมนะสวัสดิ์ จตุพร จตุพร พรหมพันธุ์ จาตุรนต์ จาตุรนต์ ฉายแสง ชวน ชวน หลีกภัย ชัย ชัย ชิดชอบ เทพไท เทพไท เสนพงศ์ เทอดพงษ์ เทอดพงษ์ ไชยนันทน์ พ.ท. พรรคเพื่อไทย ร.ต.อ.เฉลิม ร้อยตำรวจเอกเฉลิม อยู่บำรุง วรวุฒิ วรวุฒิ นวโภคิน วิรัช วิรัช ร่มเย็น สภาฯ สภาผู้แทนราษฎร อภิสิทธิ์ อภิสิทธิ์ เวชชาชีวะ ก ฎ ห ม า ย พ.ร.บ. พรรคการเมือง 2541 พระราชบัญญัติประกอบรัฐธรรมนูญว่าด้วยพรรคการเมือง พ.ศ. 2541 พ.ร.บ. พรรคการเมือง 2550 พระราชบัญญัติประกอบรัฐธรรมนูญว่าด้วยพรรคการเมือง พ.ศ. 2550 รธน. 2540 รัฐธรรมนูญแห่งราชอาณาจักรไทยพุทธศักราช 2540 รธน. 2550 รัฐธรรมนูญแห่งราชอาณาจักรไทยพุทธศักราช 2550 อื่น ๆ คณะกรรมการ ป.ป.ช. คณะกรรมการป้องกันและปราบปรามการทุจริตแห่งชาติ นปช. แนวร่วมประชาธิปไตยต่อต้านเผด็จการแห่งชาติ บ.ทีพีไอ บริษัททีพีไอ โพลีน จำกัด (มหาชน) บ.เมซไซอะ บริษัทเมซไซอะ บิสิเนส แอนด์ ครีเอชั่น จำกัด พันธมิตรฯ พันธมิตรประชาชนเพื่อประชาธิปไตย พล.ต.ต.ปัญญา พลตำรวจตรีปัญญา มาเม่น พล.อ.เปรม พลเอกเปรม ติณสูลานนท์ มธ. มหาวิทยาลัยธรรมศาสตร์ ห ม า ย เ ห ตุ อักษรย่อและคำเรียกข้างต้นนี้ จัดหมวดหมู่ตามความสำคัญก่อนแล้วเรียงคำตามลำดับตัวอักษร ส่วนบรรดาที่มิได้ปรากฏในรายการนี้ย่อมเป็นไปตามหลักทั่วไป เช่น 'ส.ส.' หมายถึง 'สภาชิกสภาผู้แทนราษฎร'
รายการภาพธงชาติในทวีปยุโรป รายชื่อ ประเทศ ธงชาติ คำประกอบ กรีซ ธงสีขาว-น้ำเงิน 9 แถบ มีรูปไม้กางเขน + สีขาว ในช่องสี่เหลี่ยมสีน้ำเงินมุมบนคันธง คอซอวอ ธงพื้นสีน้ำเงิน มีรูปแผนที่คอซอวอสีน้ำตาลอ่อน ด้านบนมีดาว 5 แฉก 6 ดวง เรียงกันเป็นแถบพาดโค้ง โครเอเชีย ธงสามแถบแนวนอน แดง ขาวน้ำเงิน ตรงกลางมีตราแผ่นดิน เช็กเกีย ธงสองแถบแนวนอนขาวแดง ที่คันธงมีรูปสามเหลี่ยมสี่น้ำเงิน หันปลายไปยังปลายธง ซานมารีโน ธงสองแถบแนวนอน สีขาว-ฟ้า ตรงกลางมีตราแผ่นดิน เซอร์เบีย ธงสามแถบแดง-น้ำเงิน-ขาว มีภาพตราแผ่นดินค่อนไปทางคันธง เดนมาร์ก ธงพื้นสีแดง มีรูปกางเขนสีขาว นอร์เวย์ ธงพื้นสีแดงสด มีรูปกางเขนสีน้ำเงิน ขอบสีขาว เนเธอร์แลนด์ ธงสามแถบแนวนอนแดง-ขาว-น้ำเงิน บอสเนียและเฮอร์เซโกวีนา ธงพื้นสีน้ำเงิน มีรูปสามเหลี่ยมมุมฉากสีเหลือง มีดาวห้าแฉกสีขาว 9 ดวง เรียงเป็นแนวทแยง บัลแกเรีย ธงสามแถบแนวนอนสีขาว-เขียว-แดง เบลเยียม ธงสามแถบแนวตั้งสีดำ-เหลือง-แดง เบลารุส ธงสองแถบแนวนอน แถบสีแดงกว้างกว่าแถบสีเขียว ที่คันธงมีลวดลายประดับ โปรตุเกส ธงสองแถบแนวตั้ง แถบสีแดงขวายาวกว่าแถบสีเขียวซ้าย ที่คั่นระหว่างแถบมีตราแผ่นดิน โปแลนด์ ธงสองแถบแนวนอน สีขาว-แดง ฝรั่งเศส ธงสามแถบแนวตั้ง สีน้ำเงิน-ขาว-แดง ฟินแลนด์ ธงพื้นสีขาว มีรูปกางเขนสีน้ำเงินเข้ม มอนเตเนโกร ธงพื้นสีแดง ขอบธงมีสีทอง ตรงกลางมีตราแผ่นดิน มอลโดวา ธงสามแถบแนวตั้ง สีน้ำเงิน-เหลือง-แดง ตรงกลางมีตราแผ่นดิน มอลตา ธงสองแถบแนวตั้ง สีขาว-แดง ที่มุมบนคันธงมีเครื่องหมาย + มาซิโดเนีย ธงพื้นสีแดง มีดวงอาทิตย์สีเหลือง เปล่งรัศมี 8 แฉก โมนาโก ธงสองแถบแนวนอน สีแดง-ขาว ยูเครน ธงสองแถบแนวนอน สีฟ้า-เหลือง เยอรมนี ธงสามแถบแนวนอน สีดำ-แดง-เหลือง รัสเซีย ธงสามแถบแนวนอน สีขาว-น้ำเงิน-แดง โรมาเนีย ธงสามแถบแนวตั้ง สีน้ำเงิน-เหลือง-แดง ลักเซมเบิร์ก ธงสามแถบแนวนอน สีแดง-ขาว-ฟ้า ลัตเวีย ธงสามแถบแนวนอน แถบสีน้ำตาลทั้งสองข้างกว้างกว่าแถบสีขาวตรงกลาง ลีชเทินชไตน์ ธงสองแถบแนวนอน สีน้ำเงิน-แดง มีมุมบนคันธง มีมงกุฏสีทอง นครรัฐวาติกัน ธงสองแถบแนวตั้ง สีเหลือง-ขาว แถบสีขาวมีตราแผ่นดิน ลิทัวเนีย ธงสามแถนแนวนอน สีเหลือง-เขียว-แดง สเปน ธงสามแถบ แถบสีเหลืองตรงกลางมีขนาดกว้างกว่าแถบสีแดงที่ขนาบข้าง ในแถบสีเหลืองมีตราแผ่นดินค่อนไปทางคันธง สโลวาเกีย ธงสามแถบแนวนอน สีขาว-น้ำเงิน-แดง มีตราแผ่นดินค่อนไปทางคันธง สโลวีเนีย ธงสามแถบแนวนอน สีขาว-น้ำเงิน-แดง ระหว่างสีขาว-น้ำเงิน มีตราแผ่นดินค่อนไปทางคันธง สวิสเซอร์แลนด์ ธงพื้นสีแดง ตรงกลางมีเครื่องหมาย + สีขาว สวีเดน ธงพื้นสีน้ำเงิน มีรูปกางเขนสีเหลือง สหราชอาณาจักร ธงพื้นสีน้ำเงิน ซ้อนทับด้วยกากบาทมุมฉาก และกากบาทแยงสีแดงขอบขาว ออสเตรีย ธงสามแถบแนวนอน สีแดง-ขาว-แดง อันดอร์รา ธงสามแถบแนวตั้ง สีน้ำเงิน-เหลือง-แดง ตรงกลางมีตราแผ่นดิน อิตาลี ธงสามแถบแนวตั้ง สีเขียว-ขาว-แดง เอสโตเนีย ธงสามแถบแนวนอน สีฟ้า-ดำ-ขาว แอลเบเนีย ธงพื้นสีแดง มีนกสองหัวสีดำ ไอซ์แลนด์ ธงพื้นสีน้ำเงิน มีรูปกางเขนสีแดง ขอบสีขาว ไอร์แลนด์ ธงสามแถบแนวตั้ง สีเขียว-ขาว-ส้ม ฮังการี ธงสามแถบแนวนอน สีเขียว-ขาว-แดง ทวีปยุโรป
ทางหลวงแผ่นดินหมายเลข 416 สายฉลุง–สามแยก เป็นทางหลวงแผ่นดินที่เชื่อมจังหวัดสตูลเข้ากับจังหวัดตรัง อยู่ในความควบคุมของแขวงทางหลวงสตูล สังกัดสำนักงานทางหลวงที่ 18 (สงขลา) มีจุดเริ่มต้นจากสามแยกฉลุง ในอำเภอเมืองสตูล จังหวัดสตูล แล้วขึ้นเหนือไปสิ้นสุดที่สามแยกปะเหลียน อำเภอปะเหลียน จังหวัดตรัง มีระยะทางทั้งสิ้น 93.002 กิโลเมตร ปัจจุบันยุบรวมกับทางหลวงแผ่นดินหมายเลข 404 รายละเอียดของเส้นทาง ทางหลวงแผ่นดินหมายเลข 416 เริ่มต้นบนทางหลวงแผ่นดินหมายเลข 406 ในอำเภอเมืองสตูล โดยมีเริ่มแรกจะเป็นถนนขนาด 4 ช่องจราจร วิ่งไปทางตะวันตกเฉียงเหนือผ่านอำเภอท่าแพ อำเภอละงู แล้วมุ่งขึ้นเหนือสู่อำเภอทุ่งหว้า โดยลดเหลือ 2 ช่องจราจร ไปสิ้นสุดบนทางหลวงแผ่นดินหมายเลข 404 ที่แยกปะเหลียน อำเภอปะเหลียน จังหวัดตรัง รายชื่อทางแยก ;จังหวัดสตูล เริ่มต้น (กิโลเมตรที่ 0+000) ทางหลวงแผ่นดินหมายเลข 406 (ทางเหนือไปจังหวัดสงขลา ทางใต้ไปอำเภอเมืองสตูล) (กิโลเมตรที่ 22+780) ทางหลวงแผ่นดินหมายเลข 4137 (ทางตะวันตกไปอำเภอควนกาหลง) (กิโลเมตรที่ 35+600) ทางหลวงแผ่นดินหมายเลข 4052 (ทางใต้ไปท่าเรือปากบารา) ;จังหวัดตรัง (กิโลเมตรที่ 89+052) ทางหลวงแผ่นดินหมายเลข 4125 (ทางเหนือไปอำเภอย่านตาขาว) สิ้นสุด (กิโลเมตรที่ 92+982) ทางหลวงแผ่นดินหมายเลข 404 (ทางใต้ไปอำเภอปะเหลียน ทางเหนือไปอำเภอย่านตาขาว และอำเภอเมืองตรัง) อ้างอิง แผนที่แสดงเส้นทางในควบคุมของสำนักทางหลวงที่ 15 (สงขลา) ระบบสารสนเทศโครงข่ายทางหลวง กรมทางหลวง กระทรวงคมนาคม 416 3-416 416 416
= คำถาม กันยายน 2553 = ขลุ่ย ทำไมขลุ่ยจึงมี 8 รู--122.154.14.182 09:53, 1 กันยายน 2553 (ICT) เพราะอ็อกเทฟของดนตรี(ไทย)มี 8 ขั้นเสียง และเพื่อให้สะดวกเวลาเปลี่ยนอ็อกเทฟ เมื่อเป่าแรงขึ้นเสียงจะสูงขึ้นหนึ่งอ็อกเทฟทันที--octahedron80 12:02, 1 กันยายน 2553 (ICT) อนุสรณ์สถาน อนุสรณ์สถาน เป็นโบราณสถานรึเปล่า แล้วมีที่ไหนใกล้ๆแถวนี้รึเปล่า --octahedron80 01:28, 14 กันยายน 2553 (ICT) อนุสรณ์สถานแห่งชาติ เป็นพิพิธภัณฑสถานครับ อยู่ที่มุมถนนของทางต่างระดับ ถนนวิภาวดี-รังสิต กับถนนพหลโยธิน ไม่ค่อยมีคนเข้าไปดูเท่าไร --octahedron80 01:28, 14 กันยายน 2553 (ICT) ร้องเพลงช่วยให้ร่างกายหลั่งสารอะไร --125.25.243.167 09:42, 23 กันยายน 2553 (ICT) เมื่อเห็นมีคำผิด แจ้งไปที่ใดคะ เมื่อเห็นมีคำผิด ไม่ทราบว่าจะแจ้งได้ที่ไหนคะ เนื่องจากลิงค์ีนี้ http://th.wikipedia.org/wiki/%E0%B9%84%E0%B8%9B%E0%B8%A2%E0%B8%B2%E0%B8%A5%E0%B9%83%E0%B8%AB%E0%B8%8D%E0%B9%88 ไปยาลใหญ่ ตรงการใช้ไปยาลใหญ่ ใช้ละคำที่ยังมีต่อท้ายอีกมาก ให้อ่านว่า 'ละ' หรือ 'และอื่นๆ' เช่น คำว่า และอื่นๆ ควรเป็น และอื่น ๆ (ให้มีเว้นวรรคที่เครื่องหมายไม้ยมกด้วยคะ) ดูวิธีใช้ไม้ยมก http://th.wikipedia.org/wiki/%E0%B9%84%E0%B8%A1%E0%B9%89%E0%B8%A2%E0%B8%A1%E0%B8%81 ขอบพระคุณคะ --สาวดอย 11:41, 23 กันยายน 2553 (ICT) แก้เองได้เลยเน่อ เว้นแต่บทความจะถูกล็อกไว้ 心のトリガーを引け！ 12:15, 23 กันยายน 2553 (ICT) ชุมชนชาววิกิแนะนำให้ผู้ใช้มีความ กล้า ในการเขียน และแก้ไขบทความ --T4LK 01:01, 24 กันยายน 2553 (ICT) หนี้บัตรเครดิต อยากรู้จัง พอดีถูกทวงหนี้โดยไม่ได้ใช้บัตรซื้อสินค้า อยู่ๆมาเป็นหนี้ หมื่นสี่กว่าๆ แล้วมีจดหมายมาลดหนี้ จากหมื่นสี่กว่า เหลือ 7,000 บาทถ้วน เนี่ยจะเป็นไปได้ไหมค่ะ แล้วบังคับให้จ่ายภายในวันที่ 30/9/53 ด้วยไม่ให้ไปจ่ายที่ เคาท์เตอร์ โลตัส ด้วยบังคับจ่ายธนาคาร กับ เซเว่น เท่านั้น จะเป็นไปได้ไหมเนี่ยอยู่ๆให้มาเป็นหนี้ อยู่ๆก็ลดหนี้ให้มาชำระเงิน ใครรู้ช่วยตอบที นะคะ ตอบคำถามของคุณนะครับ หากคุณไม่ได้ใช้จ่ายจริง ๆ อย่าไปชำระหรือโอนให้ใคร เพราะคุณกำลังจะโดนหลอกเอาเงินด้วยจำนวนที่เขาอ้างว่าเป็นหนี้ (ซึ่งคุณไม่ได้เป็นหนี้) ยิ่งมีการบังคับว่าห้ามชำระ/ต้องชำระที่นั่นที่นี่ หรือบังคับให้โอนไปให้บัญชีอื่น แสดงว่ากำลังหลบเลี่ยงการตรวจสอบ (พฤติการณ์แก๊งบัตรเครดิต-คอลเซนเตอร์) คุณอาจสอบถามธนาคารผู้ออกบัตรเครดิตให้คุณก่อนว่าเป็นหนี้จริงหรือไม่ --octahedron80 16:15, 30 กันยายน 2553 (ICT) หากคุณไม่ได้เป็นหนี้จริง ให้ปฏิเสธเป็นหนังสือ ส่งจดหมายลงทะเบียน แจ้งไปยังที่อยู่ของผู้กล่าวอ้างเป็นเจ้าหนี้ ไม่ต้องกลัวอะไร ให้ความสะดวกในการแจ้งข้อมูลตามสมควร (ระวังอย่าตกเป็นเหยื่อของมิจฉาชีพอย่างที่คุณ Octahedron80 เตือน) ถ้าผู้อ้างตัวเป็นเจ้าหนี้ยังพูดไม่รู้ฟังก็รอต่อสู้ในชั้นศาลเลย --taweethaも 13:16, 22 ตุลาคม 2553 (ICT)
= คำถาม ตุลาคม 2553 = คำว่า สิริกิติ์ อ่านว่าอย่างไรครับ คำว่า สิริกิติ์ อ่านว่าอย่างไรครับ --61.19.67.216 17:20, 9 ตุลาคม 2553 (ICT) มีการกล่าวว่า คำที่ปรากฏทัณฑฆาตแต่ยังคงออกเสียงพยัญชนะอยู่ มีเพียงคำเดียวคือ สิริกิติ์ (อ่านว่า สิ-หฺริ-กิด) อย่างไรก็ตาม ในพจนานุกรม ฉบับราชบัณฑิตยสถาน พ.ศ. 2542 http://rirs3.royin.go.th/dictionary.asp ไม่ได้ให้ความหมายของคำดังกล่าว --118.172.213.102 12:54, 10 ตุลาคม 2553 (ICT) การใชคำในพิธีถวายราชสดุดี ขอความอนุเคราะห์ท่านผู้รู้ช่วยวิสัชชนาหน่อยครั้บ กระผมเกิดความสงสัยเกี่ยวกับคำกล่าวของประธานในพิธีใช้ คือ (คำกล่าวสดุดีเฉลิมพระเกียรติ / คำกล่าวถวายพระพรชัยมงคล / คำกล่าวอาศิรวาทราชสดุดี ฯ )และคำอื่น ๆ นอกจากนี้ คำเหล่านี้ใช้กับพระมหากษัตริย์หรือพระบรมวงศานุวงศ์ระดับใด ใช้อย่างไรก็ได้หรืออย่างไร?...ใช้กับ ร.1 / ร.5 / ร.9 / พระบรมวงศ์ใช้อย่างไร ครับ --223.206.4.212 22:14, 23 ตุลาคม 2553 (ICT) Itadashimasu ทำไมคนญี่ปุ่นต้องประกาศว่า 'Itadashimasu' ก่อนรับประทานอาหารด้วยละ --octahedron80 22:18, 26 ตุลาคม 2553 (ICT) เคยถามคนญี่ปุ่นเหมือนกันนะ เค้าว่าเป็นธรรมเนียมอ่ะ แต่บอกว่าไม่มีความหมาย งง เหมือนกัน --125.25.173.95 13:28, 27 ตุลาคม 2553 (ICT) เป็นประเพณีของเขา ลองอ่านเพิ่มได้ที่ :en:Etiquette_in_Japan ผมขอยกมาให้อ่านย่อหน้าหนึ่ง (สังเกตว่าในคำถามพิมพ์มาผิดจาก ki เป็น shi จึงอาจหาความหมายไม่พบ) --taweethaも 11:14, 11 พฤศจิกายน 2553 (ICT) ภาษารัสเซีย คำว่าร้านขายยาภาษารัสเซียเขียนอย่างไร-กุ๊ก--1.46.77.161 20:17, 31 ตุลาคม 2553 (ICT)
Desert หมายถึง สถานที่แห้งแล้ง แต่คนไทยกลุ่มแรกแปลความหมายไปรวมกับทะเลทราย ทำให้ ยังคงมีผู้เข้าใจผิด คิดว่า สถานที่แห้งแล้ง หรือ Desert คือทะเลทราย ที่แห้งแล้ง คือภูมิประเทศหรืออาณาเขตที่ได้รับน้ำฝนน้อยมาก โดยทั่วไปแล้ว 'ที่แห้งแล้ง' หมายถึง บริเวณที่ได้รับน้ำฝนโดยเฉลี่ยต่อปีต่ำกว่า 250 มิลลิเมตร (10 นิ้ว) ทะเลทราย หมายถึง สถานที่ที่เคยเป็นทะเลมาก่อนแล้วน้ำทะเลได้ลดหายไปตามกาลเวลา ทำให้สถานที่นั้นมีแต่ทรายซึ่งไม่เหมาะแต่การเจริญเติมโตของพืช ทำให้เป็นสถานที่ แห้งแล้งในที่สุด ทะเลทรายซาฮารา เป็นทะเลทรายที่ใหญ่ที่สุดในโลก แต่ก็ยังเล็กกว่าทะเลน้ำแข็ง ที่บริเวณขั้วโลกเหนือและขั้วโลกใต้ เป็นอันดับสาม + 10 อันดับที่แห้งแล้งที่สุดในโลก อันดับ ทะเลทราย เนื้อที่ (ตร.กม.) เนื้อที่ (ตร.ไมล์) 1 ทะเลน้ำแข็งแอนตาร์กติกา 5,339,573 2 ทะเลน้ำแข็งอาร์กติก 5,300,000+ 3 ทะเลทรายซาฮารา (แอฟริกา) 3,320,000+ 4 ทะเลทรายอาหรับ (ตะวันออกกลาง) 900,000 5 ทะเลทรายโกบี (เอเชีย) 500,000 6 ทะเลทรายคาลาฮารี (แอฟริกา) 360,000 7 ทะเลทรายปาตาโกเนีย (อเมริกาใต้) 260,000 8 ทะเลทรายเกรตวิกตอเรีย (ออสเตรเลีย) 250,000 9 ทะเลทรายซีเรีย (ตะวันออกกลาง) 200,000 10 ทะเลทรายเกรตเบซิน (อเมริกาเหนือ) 190,000
ยกเลิก 'นำฉันกลับไป' ลิงก์ 'นำฉันกลับไป' ซึ่งได้แสดงอยู่บนสุดของทุกหน้าสำหรับผู้ใช้ล็อกอินที่ใช้สกินเวกเตอร์นับตั้งแต่เริ่มมีการใช้สกินดังกล่าวตั้งแต่หกเดือนที่ผ่านมา ได้ถูกนำออกแล้ว ลิงก์ดังกล่าว ซึ่งได้รับการออกแบบมาาเพื่อให้ผู้เขียนสามารถเปลี่ยนกลับไปใช้สกินโมโนบุ๊กได้อย่างง่ายดาย เดิมเคยมีกำหนดจะถูกนำออกในเดือนตุลาคม แต่การนำออกได้มีการล่าช้า ('ไม่ใช่เพราะเหตุผลใดโดยเฉพาะ' ผู้พัฒนา เทรเวอร์ ปาร์สคาล กล่าว) (บั๊ก #25850) ผู้มีบัญชีผู้ใช้ยังสามารถเปลี่ยนไปใช้สกินอื่น ๆ ที่ผู้ใช้สามารถเลือกได้ — รวมทั้งสกินเวกเตอร์และโมโนบุ๊ก — ผ่านการตั้งค่าผู้ใช้ เวกเตอร์ยังคงเป็นค่าโดยปริยายของการใช้สกินของผู้ใช้ไม่ล็อกอินทั้งหมด The Signpost สถิติการเข้าชมหน้าได้รับการแก้ไขและขยาย เกิดข้อผิดพลาดขนานใหญ่ขึ้นในตัวเลขการเข้าชมหน้าในไซต์วิกิมีเดีย ซึ่งนำไปสู่การนับจำนวนโปรแกรมหุ่นยนต์ (ส่วนใหญ่มาจากสหรัฐอเมริกา) ราวกับว่าบอตเหล่านี้เป็นมนุษย์โดยอุบัติเหตุ ขณะนี้ ได้รับการแก้ไขแล้ว นอกเหนือไปจากการเพิ่มจำนวนผู้เข้าชมทั้งหมดต่อเดือนจาก 10,658,000,000 เป็น 13,100,000,000 คนแล้ว นักวิเคราะห์ Erik Zachte ยังได้ เขียนในบล็อกว่า 'จำนวนผู้อ่านวิกิพีเดียหลายภาษาจากสหรัฐอเมริกาลดลงอย่างมาก ตัวอย่างของการเปลี่ยนแปลงกะทันหันนี้ คือ ก่อนหน้าการแก้ไข ส่วนแบ่งการเข้าชมหน้าในวิกิพีเดียภาษาฮังการีมาจากสหรัฐอเมริกา 21% แต่หลังจากการแก้ไขกลับลดเหลือเพียง 0.6%' The Signpost ข่าวสั้น ด้วยการเปลี่ยนแปลงอันเป็นผลจากบั๊ก #21911 บทบาทของข้อความเตือน 'หน้านี้มีความยาวกว่า x กิโลไบต์' (ในวิกิพีเดียบางภาษาอาจมีข้อความต่อว่า 'บางเบราเซอร์อาจมีปัญหาในการแก้ไขหน้าที่ยาวกว่า 32 กิโลไบต์' เริ่มเปลี่ยนแปลงไป โดยเฉพาะอย่างยิ่ง ขณะนี้สัดส่วนของเบราเซอร์ที่มีขีดจำกัดอยู่ที่ 32 กิโลไบต์ได้ลดลงจนอยู่ในระดับที่เรียกได้ว่าแทบจะไม่มี บางคนจึงเสนอแนะว่าจะสมเหตุสมผลมากกว่าถ้ามีข้อความเตือนเพื่อปรับปรุงความยาวของบทความโดยตรง ในหน้าที่มีความยาวมากกว่า 70 หรือ 80 กิโลไบต์ The Signpost พิเศษ:หน้าของฉัน และ พิเศษ:หน้าพูดคุยของฉัน กำลังจะสนับสนุนพารามิเตอร์ oldid, diff และ dir เมื่อใช้ในยูอาร์แอล - เช่น จะนำไปยังการแก้ไขล่าสุดบนหน้าพูดคุยของผู้อ่านที่ล็อกอินทันที (บั๊ก #25829) The Signpost
ขนมปังทอดของชาวเยเมน ใส่ไข่ อาหารเยเมน เป็นอาหารที่มีความแตกต่างอย่างสิ้นเชิงจากอาหารที่รู้จักกันอย่างแพร่หลายในตะวันออกกลาง อาหารเยเมนในภูมิภาคที่ที่ต่างกันยังมีความแตกต่างกันเล็กน้อยอาหารเยเมนได้รับอิทธิพลจากอาหารตุรกีสมัยจักรวรรดิออตโตมันมากเนื่องจากการถูกยึดครองโดยจักรวรรดิออตโตมัน ส่วนประกอบหลัก เนื้อสัตว์ส่วนใหญ่เป็นไก่และเนื้อแกะ พบมากกว่าเนื้อวัวซึ่งมีราคาแพง ปลานิยมกินโดยเฉพาะอย่างยิ่งในพื้นที่ชายฝั่งทะเล เนยแข็ง เนยและผลิตภัณฑ์จากนมอื่น ๆ จะพบน้อยในอาหารเยเมน นิยมใช้บัตเตอร์มิลค์ มากกว่าถ้าสามารถใช้ได้ ไขมันใช้กันมากที่สุดคือน้ำมันพืชในการประกอบอาหารทั่วไปและ semn (سمن) (เนยชนิดหนึ่ง) เป็นไขมันที่ใช้ในขนมอบ ซัลตะฮ์ ซัลตะฮ์ (saltah; سلتة) ถือเป็นอาหารประจำชาติ แม้ว่าแต่ละภูมิภาคจะมีความแตกต่างกันบ้าง มีพื้นฐานมาจากสตูว์เนื้อสีน้ำตาลของตุรกีที่เรียกว่ามารัก (maraq; مرق)ฟองจากเมล็ดฟีนูกรีก, และซาฮาวิก (sahawiq; سحاوق) (ส่วนผสมของพริก มะเขือเทศ กระเทียมและสมุนไพรที่เป็นส่วนผสมของซอสซัลซา) ข้าว มันฝรั่ง ไข่กวนและผัก กินกับขนมปังแบนที่ใส่ไส้ไว้ตรงกลาง ขนมปังเยเมน ขนมปังแบนที่ทำเองแบบง่าย ๆ ขนมปังเยเมนมีหลายชนิด เช่น tawa, Tameez, Laxoox, Malooga, Kader, Fateer, Kudam, Rashoosh, Oshar, Khamira ขนมปังแบนโดยปกติจะอบที่บ้านใน เตาที่เรียกว่าทันดูร์ (تبون) Malooga, ค็อบซ์ และ khamira เป็นขนมปังทำเองที่นิยมโดยทั่วไป ส่วนขนมปังที่ซื้อรับประทานได้แก่พิตา (Pita) และขนมปังม้วนแบบฝรั่งเศส (roti) เครื่องดื่ม ชาดำ แม้ว่ากาแฟและชามีการบริโภคทั่วประเทศเยเมน, กาแฟเป็นเครื่องดื่มที่นิยมมากกว่าในขณะที่ชาดำเป็นเครื่องดื่มของทางเลือกในเอเดนและ Hadhramaut มีการบริโภคชาพร้อมกับอาหารเช้า หลังจากรับประทานอาหารกลางวัน (บางครั้งกับขนมหวานและขนมอบ) และพร้อมกับอาหารมื้อค่ำ เครื่องปรุงรสที่นิยมมีกระวาน กานพลู และสะระแหน่ อ้างอิง
A television studioโทรทัศน์ เป็นระบบโทรคมนาคมสำหรับการกระจายและรับภาพเคลื่อนไหวและเสียงระยะไกล คำนี้ยังหมายถึงรายการโทรทัศน์และการแพร่ภาพอีกด้วย คำว่าโทรทัศน์ในภาษาไทย มีที่มาจากคำในภาษาอังกฤษ คือ television ซึ่งเป็นคำผสมจากคำกรีก tele- ('ระยะไกล' — โทร) และ -vision ที่มาจากภาษาละติน visio ('การมองเห็น' — ทัศน์) มักเรียกย่อเป็น TV (ทีวี) โทรทัศนขาว-ดำเครื่องแรกของโลก ที่ถูกสร้างขึ้นในปีพ.ศ. 2468 เป็นผลงานการประดิษฐ์ของจอห์น ลอกกี้ เบรียด ชาวสกอตแลนด์ ขนาดภาพของโทรทัศน์ส่วนใหญ่ที่ส่งมาตามบ้านมักจะมีขนาดเล็กมากกว่าจอโทรทัศน์ทั่วไป ขนาดของโทรทัศน์ที่แสดงในตารางเป็นขนาดอย่างน้อยที่สุดที่ภาพจะไม่ถูกบีบอัดให้เล็กลง โดยทั่วไปมักใช้ SDTV ที่ภาพมีขนาดพอดีกับ 8 นิ้วแต่ภาพก็จะมาถูกขยายให้ใหญ่เท่ากับขนาดของโทรทัศน์ที่อยู่ตามบ้านซึ่งอาจอยู่ที่ 14-24 นิ้ว ส่วนโทรทัศน์ตั้งแต่แบบ HDTV ขึ้นไปจะเป็นการส่งสัญญาณภาพที่มีขนาดใหญ่มากเพื่อความชัดของภาพ ถ้าโทรทัศน์ตามบ้านมีขนาดเล็กกว่าขนาดของภาพที่ส่งมา ภาพก็จะถูกบีบอัดให้เล็กลงตามขนาดของโทรทัศน์ ดังนั้นโทรทัศน์ที่เหมาะสมกับระดับ HDTV ขึ้นไปควรมีขนาดอย่างน้อยที่สุดดังในตาราง เพิ่มเติมเกี่ยวกับโทรทัศน์... }
ผู้เชี่ยวชาญสารานุกรมแห่งชีวิตตรวจทานบทความวิกิพีเดีย 'โดยผู้เขียนวิกิพีเดีย ได้รับการตรวจทานโดยภัณฑารักษ์สารานุกรมแห่งชีวิต': หนังสือวิกิพีเดียซึ่งประกอบด้วยข้อมูลสปีชีส์ที่ขึ้นชื่อว่า 'น่าเชื่อถือ' จนถึงขณะนี้ แนวคิดที่ว่าจะให้มีบทความวิกิพีเดียรุ่นที่ได้รับการตรวจทานโดยผู้เชี่ยวชาญย้อนกลับไปยังแนวคิดที่แท้จริงของวิกิพีเดียเมื่อเกือบสิบปีที่แล้ว บนบล็อกของมูลนิธิวิกิมีเดีย รองผู้อำนวยการ อีริค โมลเลอร์ อธิบายถึงความร่วมมือที่กำลังดำเนินอยู่ว่า เป็นหนึ่งในความพยายามที่ก้าวหน้าที่สุดเพื่อทำให้รุ่นดังกล่าวกลายเป็นความจริง: สารานุกรมแห่งชีวิต โครงการที่รวบรวมสปีชีส์ที่เป็นที่รู้จักทุกชนิด ได้รับการประกาศใน พ.ศ. 2550 และมีประมาณการว่าคิดเป็นค่าใช้จ่ายมากกว่า 100 ล้านดอลล่าร์สหรัฐ ได้ร่วมมือกับบทความวิกิพีเดียที่จะรับเข้าเป็นส่วนหนึ่งของสารานุกรมดังกล่าวด้วย และได้จัดระดับบทความว่า 'น่าเชื่อถือ' หรือ 'ไม่น่าเชื่อถือ' โดย ภัณฑารักษ์ของโครงการ – ผู้ร่วมพัฒนาผู้ซึ่ง 'มีทักษะความชำนาญเฉพาะด้านใในสิ่งมีชีวิตที่พวกเขาต้องการจะเก็บรักษาข้อมูล' เพื่อให้ได้รับการบันทึกข้อมูลโดยมีการรับรอง ไม่ว่าจะเป็นคณะในมหาวิทยาลัย เจ้าหน้าที่ หรือผู้สำเร็จการศึกษาในสถาบันที่เกี่ยวข้อง โดยสื่อตีพิมพ์ที่ได้รับการพิจารณาตรวจสอบ หรือโดยสมาชิกภาพขององค์กรมืออาชีพ ตามที่โมลเลอร์อธิบาย การจัดประเภทนั้นเกี่ยวข้องกับความแม่นยำของข้อเท็จจริงเท่านั้น: 'ที่น่าเชื่อถือได้' หมายความว่า การแก้ไขปรับปรุงนั้น 'ไม่เป็นที่คาดว่าจะมีข้อมูลที่ไม่ถูกต้องอย่างสำคัญ' และ 'ที่ไม่น่าเชื่อถือ' หมายความว่า มัน 'คาดว่าจะประกอบด้วยข้อมูลที่ผิดพลาดหรือไม่สามารถพิสูจน์ยืนยันได้' แต่บทความวิกิพีเดียยังอาจถูกจัดประเภทว่า 'ไม่เหมาะสม' ที่จะรวมเข้าไปในสารานุกรมดังกล่าวด้วยก็เป็นได้ เนื่องจากเหตุผลอื่น เช่น สั้นเกินไป บทความวิกิพีเดียรุ่นที่ยังไม่ได้รับการตรวจสอบจะถูกแสดงด้วยพื้นหลังสีเหลือง ( ตัวอย่าง – คลิก 'Wikipedia' ในแถบด้านซ้ายมือ) สำหรับรุ่นที่น่าเชื่อถือ พื้นหลังจะเปลี่ยนเป็นสีขาว (ตัวอย่าง: Red-winged blackbird (Agelaius phoeniceus)/ รุ่นที่น่าเชื่อถือ) The Signpost ข่าวสั้น หลักไมล์วิกิพีเดียยูเครน: วิกิพีเดียภาษายูเครนมีจำนวนบทความแตะระดับ 250,000 บทความเมื่อสัปดาห์ที่แล้ว (19-25 ธ.ค.) โดยที่ได้มี การเน้นในประกาศ โดบผู้ใช้ Moka Pantages จากทีมติดต่อสื่อสารมูลนิธิวิกิพีเดียบนบล็อกของวิกิมีเดียอย่างเป็นทางการ วิกิพีเดียภาษายูเครนก่อตั้งขึ้นใน พ.ศ. 2544 และมีจำนวนบทความเพิ่มขึ้นกว่า 50,000 บท ภายใน 9 เดือนที่ผ่านมา และปัจจุบันเป็น วิกิพีเดียที่มีขนาดใหญ่ที่สุดอันดับที่ 16 บทความที่ 250,000 เกี่ยวกับการออกแบบรถโดยสารประจำทางโซเวียต ได้รับการสร้างขึ้นเมื่อเวลา 20.45 น. เมื่อวันที่ 21 ธันวาคม พ.ศ. 2553 (เวลาเคียฟ) โดย Anatoliy-024 ผู้ใช้วิกิพีเดียที่มีสถิติการแก้ไขสูงสุดเป็นอันดับที่ 110 ของวิกิพีเดียแห่งนั้น วิกิพีเดียภาษายูเครนยังได้มีอัตราการเข้าชมเพิ่มขึ้นกว่า 64% ในปีนี้ The Signpost
โรงเรียนโนนสูงศรีธานี อักษรย่อ น.ศ. (N.S.) เป็นโรงเรียนในจังหวัดนครราชสีมา และเป็นโรงเรียนประจำอำเภอของอำเภอโนนสูง จังหวัดนครราชสีมา ตั้งอยู่เลขที่ 163 ถนนศรีธานี ตำบลโนนสูง อำเภอโนนสูง จังหวัดนครราชสีมา รหัสไปรษณีย์ 30160 ปัจจุบันมีอายุ ปี ตั้งอยู่บนเนื้อที่ 3 ผืนรวม 27 ไร่ 2 งาน 15 ตารางวา ประกอบด้วยอาคารเรียน 6 หลัง อยู่ในสังกัดสำนักงานเขตพื้นที่การศึกษามัธยมศึกษานครราชสีมา กลุ่มโรงเรียนราชสีมา สำนักงานคณะกรรมการการศึกษาขั้นพื้นฐาน กระทรวงศึกษาธิการ ปัจจุบันเปิดสอนในระดับชั้นมัธยมศึกษาตอนต้นและตอนปลายแบบสหศึกษา ประวัติโรงเรียน แนวคิดริเริ่ม โรงเรียนโนนสูงศรีธานี เดิมชื่อว่าโรงเรียนศรีธานี ก่อนภายหลังได้กลายมาเป็นโรงเรียนประจำอำเภอโนนวัด 'ศรีธานี' ก่อตั้งขึ้นเมื่อ พ.ศ. 2459 โดยพระยาสุริยราชวราภัย (ศิริ วิเศษโกสิน) หรือ รองอำมาตย์เอกหลวงธานีพิไชย นายอำเภอโนนวัดเป็นหัวหน้า พร้อมด้วยราษฎรเป็นผู้เริ่มก่อสร้างอาคาร เมื่อ พ.ศ. 2459 แล้วเสร็จเปิดเรียนเมื่อวันที่ 29 กันยายน พ.ศ. 2461 สิ้นเงินค่าก่อสร้าง 2,211.22 บาท เป็นรูปทรงปั้นหยาชั้นเดียวใต้ถุนสูง 1 เมตร ยาว 24 เมตร หลังคามุงด้วยแฝก การดำรงโรงเรียนอยู่ด้วยเงินช่วยการศึกษาประชาบาล ต่อมาเปลี่ยนฐานะจากโรงเรียนประชาบาลเป็นโรงเรียนรัฐบาล เมื่อวันที่ 8 ตุลาคม พ.ศ. 2461 นักเรียนที่นำมาเรียนในโรงเรียนนี้ ย้ายมาจากโรงเรียนวัดบ้านบัว ขุนจันทรทีปศึกษากร (คง จันทรทีประ) เป็นครูใหญ่คนแรก และเมื่อเดือนกรกฎาคม 2467 หลวงศิริทศไผทเทศ (พ่วง พรหมบุตร) หรือ รองอำมาตย์โทขุนศิริทศไผทเทศ นายอำเภอโนนวัด ได้จัดการมุงหลังคาด้วยสังกะสี ใน พ.ศ. 2470 ได้จัดการต่อขยายและซ่อมดัดแปลงเพิ่มเติมให้มั่นคงแข็งแรงยิ่งขึ้น พ.ศ. 2476 กระทรวงศึกษาธิการอนุญาตให้เปิดสอนชั้นมัธยมศึกษาตอนต้น เปลี่ยนชื่อเป็นโรงเรียนโนนสูง 'ศรีธานี' เปิดสอนชั้นมัธยมศึกษาตอนต้น (ม.3 เดิม) ใน พ.ศ. 2489 ต่อมากระทรวงศึกษาธิการได้อนุญาตให้เปิดสอนชั้นมัธยมศึกษาตอนปลาย โดยเริ่มเปิดสอนชั้นมัธยมศึกษาตอนปลายสายสามัญ (ม.ศ.5) เมื่อต้นปีการศึกษา 2524 กระทรวงศึกษาธิการ สั่งรวมโรงเรียนโนนสูง (แผนใหม่) เข้าเป็นโรงเรียนเดียวกับโรงเรียนโนนสูง 'ศรีธานี' เรียกชื่อใหม่ว่า โรงเรียนโนนสูงศรีธานี เปิดสอนระดับมัธยมศึกษาตอนต้นปีที่ 1 ถึงชั้นมัธยมศึกษาปีที่ 6 สัญลักษณ์ประจำโรงเรียน ตราประจำโรงเรียนโนนสูงศรีธานี ตราสัญลักษณ์โรงเรียนโนนสูงศรีธานี มีลักษณะของตราเป็นบุษบกเสมาธรรมจักรตั้งอยู่บนเนินมีพื้นหลังเป็นท้องฟ้า ที่ฐานของเนินมีสมุดและขนนก มีมือโอบทั้งสองข้างของบุษบก ประคองข้างด้วยรวงข้าวซ้อนช่อดอกแคนาลายไทย ยกยอดตราสัญลักษณ์ด้วยกระจังใบเทศ ประดับริบบิ้นด้านหน้าด้วยชื่อ “โรงเรียนโนนสูงศรีธานี” เป็นภาษาไทยหรือ “NONSUNGSRITANI SCHOOL” เป็นภาษาอังกฤษ
เวอร์ชั่นอังกฤษ เวอร์ชั่นไทย ในวันที่ 15 มกราคม 2554 ทางวิกิพีเดียทั่วโลกจะจัดงานฉลองกันนะครับ รายละเอียดลองดูกันได้ที่ http://ten.wikipedia.org/ --Manop พูดคุย 16:47, 5 มกราคม 2554 (ICT) ส่วนโลโก้ของงานนี้ผมได้แปลเป็นภาษาไทย ทุกท่านมีความเห็นว่ายังไงบ้างครับ --Rattakorn 18:46, 5 มกราคม 2554 (ICT) ตราสัญลักษณ์ก็โอเค แต่กิจกรรมมันกระชั้นไปหน่อย การประชาสัมพันธ์ยังไม่แพร่หลาย และยังไม่มีหัวเรี่ยวหัวแรงเสียสละเพื่องานนี้โดยเฉพาะ ถ้าจัดกันเองก็คงมีแค่สี่ห้าคน บ้านเมืองก็ยังไม่ค่อยสงบเรียบร้อยเท่าที่ควร --octahedron80 10:02, 6 มกราคม 2554 (ICT) โลโก้งามเลยครับ ผมไปเปิดหน้า http://ten.wikipedia.org/wiki/Thailand ทิ้งไว้นะครับ แล้วเห็นว่าในเฟซบุ๊กมีคนเปิดหน้า event ไว้เหมือนกัน http://www.facebook.com/event.php?eid=144291345625657 --Manop พูดคุย 13:47, 6 มกราคม 2554 (ICT) ผมคงมาจอยกันในเน็ตนี่ละครับ ไม่มีตังค์จะไปไหนมาไหนกับเขาร้อกกก แหะๆ --Xiengyod 14:06, 6 มกราคม 2554 (ICT) 555+ หนูก็ด้วย อยู่แต่ในหน้าคอม ไม่ไปเที่ยวที่ไหนกับเค้าบ้างเลย -*- --นา-โป-เกร-ออง-วิน-นิ-ปัก ผู้คลั่งฝรั่งเศสเป็นชีวิตจิตใจ บองชู ^^ 15:21, 6 มกราคม 2554 (ICT) น่าเสียดายจัง ทำได้แค่จัดกิจกรรมอวยพรในเฟซเท่านั้นเอง --Mahatee พูดคุย (ฝากข้อความ) 19:42, 6 มกราคม 2554 (ICT) กระเพื่อมข่าวผ่าน facebook twitter blognone แล้วก็ Social อื่นๆด้วยดีมัยคับ @nimenagi 22:49, 7 มกราคม 2554 (ICT) ผมจัดแล้วครับ ในเฟซบุ๊ค --Mahatee พูดคุย (ฝากข้อความ) 18:02, 8 มกราคม 2554 (ICT) มีใครอยู่เชียงใหม่หรือคนที่สนใจจะมาเชียงใหม่ มาพูดคุยเป็นวิทยากร (ไม่ทางการ) ในงานไหมครับ พอดีมีคนรู้จักอยากมีการพูดคุยเล็กน้อย คงแนะนำวิกิพีเดียไทยกับบุคคลภายนอก --Manop พูดคุย 01:09, 10 มกราคม 2554 (ICT) อยากไป แต่ไม่มีตังค์อ่ะครับ แงๆๆๆ T.T --Mahatee พูดคุย (ฝากข้อความ) 08:56, 10 มกราคม 2554 (ICT) ภาพบรรยากาศในงานของที่เชียงใหม่ครับ โดยมีทีมงานโครงการ Creative City ช่วยเป็นโฮสต์งาน เตรียมโปรเจ็กเตอร์มาพร้อมกับถ่ายรูป โดยในงานที่เชียงใหม่นี้ แม้ว่าคนที่มาร่วมงานวิกิพีเดีย 10 ปี แทบจะไม่มีใครเคยลองเขียนวิกิพีเดียเลย แต่หลายคนมีแนวคิดสนับสนุน และพร้อมจะสนับสนุน หลายครั้งก็ยังไม่เข้าใจระบบว่าทำงานอย่างไร ขณะที่หลายคนก็มีปัญหามาถามมากมาย ซึ่งผมเองก็ไปตอบคำถามชั่วโมงกว่าได้ คำถามก็คุ้นกันเช่น ทำไมเวลาเขียนถึงมีป้ายบอกว่า 'ไม่สำคัญ' แล้วจะทำอย่างไร จะอ้างอิงอย่างไร บทความที่ถูกล็อกจะแก้ไขอย่างไรถ้าเรามีเจตนาดี แต่อาจไปแก้อะไรผิด --Manop พูดคุย 16:36, 16 มกราคม 2554 (ICT) ลิงก์ทั้งหลาย http://ten.wikipedia.org/wiki/Thailand http://www.facebook.com/event.php?eid=144291345625657 http://www.facebook.com/event.php?eid=154475341271426 http://blognone.com/node/20981
เฟลิกซ์ เฮนริก วัลเดมาร์ คริสเตียนแห่งเดนมาร์ก (เกิดวันที่ 22 กรกฎาคม พ.ศ. 2545) เป็นพระโอรสในเจ้าชายโจอาคิมแห่งเดนมาร์ก กับเคานต์เตสอเล็กซันดราแห่งเฟรเดริคสบอร์ก อดีตพระชายา โดยมีพี่ชาย น้องชายและน้องสาวร่วมบิดาคือ เคานต์นิโคไล เคานต์เฮนริก และเคาน์เตสอธีนาแห่งมงเปอซา เป็นพระราชภาติยะ (หลานลุง) ใน สมเด็จพระราชาธิบดีเฟรเดอริกที่ 10 แห่งเดนมาร์ก รัชกาลปัจจุบัน พิธีรับศีลกำลัง เมื่อวันที่ 4 เมษายน เคานต์เฟลิกซ์เข้าพิธีรับศีลกำลัง ซึ่งเป็นพิธีทางศาสนาสำหรับการบรรลุนิติภาวะทางความศรัทธาในพระคริสต์ศาสนาสำหรับเยาวชน โดยมีสมเด็จพระราชินีนาถมาร์เกรเธอที่ 2 แห่งเดนมาร์ก, เจ้าชายเฮนริกแห่งเดนมาร์ก พระราชสวามี, เจ้าชายโจอาคิมแห่งเดนมาร์ก, เจ้าหญิงมารีแห่งเดนมาร์ก และอเล็กซันดรา เคาน์เตสแห่งเฟรเดอริกสบอร์ก และพระบรมวงศานุวงศ์ทรงร่วมพิธี ณ วิหารพระราชวังเฟรเดนส์โบร์ก เมืองเฟรเดนส์โบร์ก เกาะซีแลนด์ ราชอาณาจักรเดนมาร์ก ยศ เจ้าชายเฟลิกซ์แห่งเดนมาร์ก (22 กรกฎาคม พ.ศ. 2545 – 29 เมษายน พ.ศ. 2551) เจ้าชายเฟลิกซ์แห่งเดนมาร์ก, เคานต์แห่งมงเปอซา (29 เมษายน พ.ศ. 2551 – 1 มกราคม พ.ศ. 2566) เคานต์แห่งมงเปอซา ( 1 มกราคม พ.ศ. 2566 - ปัจจุบัน ) ลำดับพงศาวลี ฟเฟลิกซ์ ฟ ฟ ฟ ฟ ฟ
มวยตับจาก เป็นกีฬาพื้นบ้านยอดนิยมของภาคตะวันออก โดยเฉพาะอย่างยิ่งจังหวัดฉะเชิงเทรา จังหวัดชลบุรี เพราะในอดีตมีการปลูกต้นจากเป็นจำนวนมาก แต่ปัจจุบันพืชประเภทนี้ลดจำนวนไปจากพื้นที่ดังกล่าว ด้วยเหตุที่ป่าจากมีการปลูกลดลง พ.ศ. 2556 มวยตับจาก ได้รับการขึ้นทะเบียนมรดกภูมิปัญญาทางวัฒนธรรมของชาติ สาขากีฬาภูมิปัญญาไทย จากกรมส่งเสริมวัฒนธรรม อุปกรณ์ อุปกรณ์ที่ใช้ในการแข่งขัน คือ ใบจากแห้งจำนวนมาก เพื่อปูให้ทั่วพื้นเวที และเชือกสำหรับขึงเวที วิธีการขั้นตอน การนำใบจากมาปูบนเวทีมวย ซึ่งเป็นเวทีมาตรฐานที่ใช้ชกทั่วไป ขั้นตอนแรก คือตัดใบจากมาตากให้แห้ง เวลาเหยียบย่ำจะได้ยินเสียงกรอบแกรบ หลังจากใบแห้งแล้ว นำมามัดร้อยในก้านไม้ที่เหลามาเป็นอย่างดี มีความยาวประมาณ 3-4 เมตร โดยมัดเรียงให้เต็มก้านไม้ เมื่อร้อยเต็มแล้ว 1 อัน เรียกว่า 'ตับ' ซึ่งเป็นที่มาของการเรียก 'มวยตับจาก' ก่อนทำการชก นักมวยทั้งคู่จะผูกตา ด้วยผ้า และจับให้อยู่คนละมุม มีกรรมการอยู่กลางเวที 1 คน จากนั้น เมื่อสัญญาณเริ่มชก นักมวยจะเดินออกจากมุมเพื่อหาคู่ต่อสู้และต่อยกัน โดยจะใช้ฟังเสียงลั่นกรอบ ๆ แกรบ ๆ ของใบจากที่ปูไว้ เพื่อจับทิศทางของคู่ต่อสู้ของตน กติกา การชกมวยตับจาก นักมวยทั้งคู่ ก่อนขึ้นชกจะต้องสวมใส่นวม ใช้ผ้าปิดตาให้สนิท การต่อยคือใครต่อยเข้าเป้ามากที่สุด ก็จะได้คะแนนมากเป็นฝ่ายชนะ ชก 3 ยก ยกละ 2 นาที สวมใส่นวมตามมาตรฐาน มวยตับจากเป็นกีฬาพื้นบ้านที่เสริมสร้างไหวพริบในการฟังเสียงได้เป็นอย่างดี จุดเด่น จุดเด่น คือ การชกมวยตับจากเน้นความบันเทิงสนุกสนาน มากกว่าที่จะตั้งหน้าตั้งตาห้ำหั่นที่จะเอาชนะกันและกัน จุดเด่นการชกมวยนี้ คือ การชกที่มองไม่เห็นเป้าหมาย หรือคู่ต่อสู้ เพียงได้ยินเสียงเดินบนพื้นที่ปูด้วยใบจากแห้งเท่านั้น นักมวยทั้งสองฝ่ายคือมุมแดง และมุมน้ำเงิน ก็จะปรี่เข้าไปเตะต่อย ที่จุดกำเนิดเสียงที่ได้ยิน นอกจากเสียงเดินของนักมวยแล้ว ยังมีเสียงเดินของกรรมการด้วย ซึ่งนักมวยทั้งคู่จะไม่รู้หรือมองไม่เห็นว่าเป็นคู่ต่อสู้หรือกรรมการ นักมวยทั้งสองจะเตะต่อย มั่วไปหมด สำหรับรางวัลของนักมวยนั้นจะมีมูลค่าแตกต่างกันมากน้อย แล้วแต่ผู้จัดที่สามารถจะหามามอบให้ เช่น หม้อหุงข้าว พัดลม เครื่องใช้ไฟฟ้า หรือเป็นเงินสด หรือบางคู่ ชกได้สนุกสนาน การแข่งขัน พ.ศ. 2556 ได้มีการจัดแข่งขัน “ไทยไฟต์ ตับจาก” โดยมีผู้เข้าประลองฝีมือคือ สามารถ พยัคฆ์อรุณ และสมรักษ์ คำสิงห์ ในวัฒนธรรมร่วมสมัย ในภาพยนตร์แสบสนิท ศิษย์ส่ายหน้า ได้นำเสนอการต่อสู้มวยตับจากอยู่ในท้องเรื่อง นอกจากนี้ ยังมีตัวละครเกมลีกออฟเลเจนด์ ชื่อลี ซิน ในชุดนักมวยไทย ซึ่งมีลักษณะของนักมวยตับจากปรากฏอยู่ อ้างอิง ตับจาก
สมเด็จพระอนุชาธิราช เจ้าฟ้าจักรพงษ์ภูวนาถ กรมหลวงพิษณุโลกประชานาถ จอมพล สมเด็จพระอนุชาธิราช เจ้าฟ้าจักรพงษ์ภูวนาถ กรมหลวงพิษณุโลกประชานาถ (3 มีนาคม พ.ศ. 2426-13 มิถุนายน พ.ศ. 2463) เป็นพระราชโอรสองค์ที่ 40 ในพระบาทสมเด็จพระจุลจอมเกล้าเจ้าอยู่หัว และองค์ที่ 4 ในสมเด็จพระศรีพัชรินทราบรมราชินีนาถ พระพันปีหลวง และทรงเป็นสมเด็จพระอนุชาธิราช ในพระบาทสมเด็จพระมงกุฎเกล้าเจ้าอยู่หัว พระองค์ได้เข้าศึกษาในโรงเรียนนายร้อยมหาดเล็กตามพระราชประสงค์ของสมเด็จพระเจ้าซาร์นิโคลัสที่ 2 แห่งรัสเซีย หลังจากสำเร็จการศึกษา ทรงรับราชการทหารเป็นเสนาธิการทหารบก โดยทรงริเริ่มจัดตั้งโรงเรียนเสนาธิการ ทรงเป็นผู้วางรากฐานการบินในเมืองไทย จนได้รับพระสมัญญานามว่า 'พระบิดาแห่งกองทัพอากาศไทย' ในรัชสมัยรัชกาลที่ 6 เกิดสงครามโลกครั้งที่หนึ่งขึ้น มีพระบรมราชโองการโปรดเกล้าฯ ให้เลื่อนพระยศจากนายพลเอกเป็นจอมพล และทรงเป็นผู้ที่จัดส่งทหารอาสาเขาทำการรบในสงครามครั้งนั้น ต่อมาสมเด็จฯ เจ้าฟ้าจักรพงษ์ภูวนาถ กรมหลวงพิษณุโลกประชานาถ เสด็จทิวงคตด้วยพระโรคพระปับผาสะ ขณะเสด็จไปประทับพักผ่อนพระวรกายที่สิงคโปร์ พระชนม์เพียง 37 พรรษา เมื่อวันที่ 13 มิถุนายน พ.ศ. 2463 (อ่านต่อ...) บทความคัดสรรก่อนหน้านี้: พระเมรุมาศ – เจ. อาร์. อาร์. โทลคีน – ไรอัน ไวต์ ที่เก็บถาวร – บทความคัดสรรอื่น ๆ